阿洛伊斯王儲

阿洛伊斯王儲，全名阿洛伊斯·菲臘·馬利亞，係列支敦士登現任王儲兼攝政王。

生平 

佢1968年響瑞士蘇黎世出世，係時任王儲漢斯-亞當同老婆瑪麗·甘斯基共同嘅第一個細路。1989年老豆繼位做大公，佢就升做王儲。

佢曾經響入讀Liechtenstein Grammar School，之後到英國桑赫斯特皇家軍事學院讀書。後嚟佢加入高士廉衛隊，到過香港同英國；六個月後，佢到奧地利薩爾斯堡大學留學。1993年，佢響呢間大學攞到法學碩士學位。

畢業後，佢一直響倫敦一間會計師事務所打工。去到1996年5月，佢返到華杜茲。

2004年8月15號，老豆漢斯-亞當二世決定任命佢做攝政王，將日常事務交畀佢處理，為政權交接做準備，就好似當年阿爺對老豆做嘅嘢一樣。不過漢斯-亞當依然係名義上嘅國家元首。

銜頭 

1968年6月11號ー1989年11月13號：里特堡伯爵阿洛伊斯王子殿下
 1989年11月13號ー：列支敦士登王儲殿下
 2004年8月15號ー：列支敦士登攝政王殿下

榮譽 

大師級 (Grand Star of the Order of Merit of the Principality of Liechtenstein)

(Grand Decoration of Honour in Gold with Sash for Services to the Republic of Austria)

屋企 
1993年7月3號，佢響華杜茲嘅華杜茲主教座堂同拜仁嘅蘇菲女公爵結婚。蘇菲係已經亡國嘅德國拜仁王朝後人，大伯法蘭茲公爵係現任德國拜仁王朝首領、老豆麥斯米倫就係德國拜仁王朝首領繼承人。佢哋有四個仔女：

祖瑟夫·文策
 瑪麗·嘉路蓮
 基奧格
 尼古拉斯

攷 

列支敦士登